**Otvorená výzva na predkladanie žiadostí o projekt**

**<Názov programu>**

Granty EHP /Nórska 2014 – 2021

**Slovenská republika**

# Základné údaje a podmienky

Cieľom otvorenej výzvy je <stručne opíšte cieľ výzvy>.

|  |  |
| --- | --- |
| **Dátum vyhlásenia výzvy:** | <Vložte dátum, kedy bude výzva vyhlásená. Môže to byť dátum jej zverejnenia na webovom sídle NKB/SP> |
| **Dátum uzatvorenia výzvy:** | <Vložte dátum a čas uzávierky výzvy, napr. 15. novembra 2019, 23:59 SEČ> |
| **Kód výzvy:** | <Výzvy môžu byť napríklad číslované ako BIN01, ACC01> |
| **Výstup programu:** | <Vložte výstup programu relevantný pre danú výzvu. Každá výzva by mala prispievať len k jednému výstupu programu> |
| **Výsledok/výsledky programu:** | <Vložte výsledok alebo výsledky programu relevantné pre danú výzvu. Každá výzva musí prispievať najmenej k jednému výsledku programu.> |
| **Maximálna výška žiadaného grantu:** | <Vložte maximálnu výšku grantu, o ktorú môže žiadateľ požiadať.> |
| **Minimálna výška žiadaného grantu:** | < Vložte minimálnu výšku grantu, o ktorú môže žiadateľ požiadať. > |
| **Spolufinancovanie:** | <Vložte spolufinancovanie požadované na úrovni projektu. Zohľadnite, že Uznesenie vlady SR č. 146/2017 požaduje, aby v prípade, ak nie je dohodnuté inak v Programovej dohode, subjekty štátneho sektora neboli povinné spolufinancovať projekt a aby spolufinancovanie subjektov samosprávy nepresiahlo 5%>   |  | | --- | | *Príklad:*  *V prípade subjektov štátnej správy sa spolufinancovanie nevyžaduje.*  *Najmenej 5 % výška spolufinancovania pre všetky ostatné inštitúcie verejného sektora, vrátane regionálnych a miestnych samospráv a ich inštitúcií a organizácií*  *Najmenej 10 % výška spolufinancovania pre mimovládne organizácie[[1]](#footnote-1) a sociálnych partnerov[[2]](#footnote-2)[[3]](#footnote-3)*  *Najmenej 20 % výška spolufinancovania pre súkromný sektor, cirkvi a iné inštitúcie.* | |
| **Výška alokácie:** | <Vložte celkovú disponibilnú alokáciu v rámci výzvy> |
| **Vyhlasovateľ výzvy:** | <Vložte názov správcu programu> |
| **Oprávnení žiadatelia:** | <Vložte zoznam oprávnených žiadateľov v súlade s Programovou dohodou>   |  | | --- | | *Príklad:*  *Akýkoľvek verejný alebo súkromný, komerčný alebo nekomerčný subjekt, ako aj mimovládne organizácie zriadené ako právnická osoba v SR.* | |
| **Oprávnení partneri:** | <Vložte zoznam oprávnených partnerov v súlade s Programovou dohodou>   |  | | --- | | *Príklad:*  Akýkoľvek verejný alebo súkromný, komerčný alebo nekomerčný subjekt, ako aj mimovládne organizácie založené ako právnická osoba v prispievateľských štátoch[[4]](#footnote-4) alebo v prijímateľských štátoch[[5]](#footnote-5) alebo akákoľvek medzinárodná organizácia, orgán alebo agentúra. | |
| **Ďalšie podmienky:** | <Vložte najdôležitejšie podmienky, ktorých by si žiadateľ mal byť vedomý pred predložením žiadosti o projekt. Väčšina podmienok by mala súvisieť s formálnymi (administratívnymi) kritériami a kritériami oprávnenosti.   |  | | --- | | *Príklad:*   1. Pamiatková obnova musí byť uskutočnená ako súčasť projektu a na kultúrnej pamiatke, ktorá je vo vlastníctve, správe alebo prenájme Prijímateľa alebo partnera projektu a je na Zozname národných kultúrnych pamiatok s prioritou ochrany a obnovy k 31. 07. 2017, ktorý je prílohou výzvy. 2. Žiadosť o projekt musí obsahovať zdôvodnenie, že projekt je v súlade s potrebami komunity. Projekt musí byť predmetom konzultácií miestnej komunity predtým ako je projektová žiadosť predložená alebo neskôr v ďalšom vývoji projektu. 3. Partnerská dohoda musí byť podpísaná so zainteresovanými stranami (ako napr. MVO, poskytovateľmi služieb, školami a samosprávami atď.) pred alebo počas implementácie projektu. 4. Náklady na budovanie infraštruktúry (investičné opatrenia)[[6]](#footnote-6) nesmú prekročiť 70 % celkových oprávnených nákladov projektu. 5. Povinnými prílohami žiadosti o projekt sú: 6. Rozpočet, 7. Podnikateľská stratégia, 8. Dotazník. | |
| **Zdroje podpory:** | Granty EHP /Nórska a štátny rozpočet Slovenskej republiky |

# očakávania a výsledkový rámec

Projekty podporené pod týmto programom prispejú k cieľu programu definovanému ako <Vložte cieľ programu tak, ako je uvedený v Programovej dohode>.

Projekty podporené touto výzvou prispejú k výstupu programu definovanému ako <Vložte výstup programu relevantný pre túto výzvu>> a výsledku/výsledkom programu definovanými ako <Vložte výsledok alebo výsledky relevantné pre túto výzvu>.

V žiadosti o projekt sú žiadatelia povinní stanoviť počiatočné a cieľové hodnoty pre nasledujúce indikátory programu:

<Vložte zoznam indikátorov definovaných v prílohe I k Programovej dohode, ktoré sú relevantné pre túto výzvu. Upozornite žiadateľov na indikátory, ktoré súvisia s oprávnenosťou žiadosti.>

|  |
| --- |
| *Príklad:*   * *Ročný počet návštevníkov podporených kultúrnych pamiatok, múzeí a kultúrnych aktivít* * *Počet obnovených a revitalizovaných kultúrnych pamiatok.* ***Minimálna cieľová hodnota je 1, pričom kultúrna pamiatka musí byť evidovaná v Zozname národných kultúrnych pamiatok s prioritou ochrany a obnovy k 31. 07. 2017, ktorá je prílohou tejto výzvy.*** * *Počet vytvorených a realizovaných podnikateľských stratégií.* ***Podnikateľská stratégia musí byť predložená zároveň so žiadosťou o projekt.*** * *Počet projektov, ktoré boli konzultované s miestnou komunitou.* ***Každý návrh projektu musí byť konzultovaný s miestnou komunitou pred podaním žiadosti o projekt alebo neskôr v ďalšom vývoji projektu. Záznamy, súhrnné závery alebo iné dokumenty by mali byť predložené spolu so žiadosťou o projekt****.* ***.*** |

Počiatočné hodnoty výsledkových indikátorov sa nevyžadujú, keďže všetky by mali byť automaticky stanovené ako nulové hodnoty.

Komplexný výsledkový rámec programu je obsiahnutý v prílohe č. 1 Programovej dohody uzavretej medzi Slovenskou republikou a prispievateľskými štátmi/Nórskom, ktorá je zverejnená tu [<vložte](http://www.eeagrants.sk) odkaz>.

# Výberové kritériá a  projekty s prioritou

<Uveďte úplný zoznam alebo zoznam najdôležitejších výberových kritérií súvisiacich s obsahom žiadosti. Odporúča sa uviesť úplný zoznam vrátane hodnotiaceho hárka v prílohe.>

|  |
| --- |
| *Príklad:*  *Podporené budú najmä:*   * *Projekty implementované v menej rozvinutých a znevýhodnených geografických regiónoch a komunitách;* * *Projekty s jasnou podnikateľskou stratégiou zameranou na generovanie príjmov z****kultúrnych aktivít;*** * *Projekty, ktoré sú zamerané na aktívnu účasť miestnej komunity*   *Podčiarknutý text indikuje, že daná priorita je podmienkou, t. j. je povinné túto prioritu zahrnúť do projektu.*  *Výberové kritériá odrážajúce vyššie spomenuté priority tvoria prílohu tejto výzvy.* |

# Oprávnené aktivity

<Uveďte zoznam alebo opis aktivít. V súlade s článkom 7.3 Nariadení musí výzva jednoznačne uvádzať aké druhy aktivít sú oprávnené. Zoznam môže byť demonštratívny a obsahujúci také aktivity, pri ktorých Správca programu očakáva, že ich žiadateľ zahrnie do žiadosti o projekt. Správca programu tiež môže poskytnúť zoznam povinných aktivít, t. j. uviesť aktivity, ktoré musia byť v rámci projektu zrealizované.

|  |
| --- |
| *Príklad:*  *Projektový grant môže byť použitý na realizáciu nasledovných aktivít:*  *(a) Propagácia participácie žien na rozhodovacom procese (politickom a ekonomickom),*  *(b) Boj proti negatívnym stereotypom o ženách a mužoch vo verejnom ako aj v súkromnom živote,*  *(c) Poskytovanie cieleného školenia pre školy a učiteľov na tému rovnováha medzi pracovným a súkromným životom,*  *Ďalšie konkrétne príklady oprávnených aktivít sú:*   * *verejné diskusie, okrúhle stoly, fóra, konferencie a semináre, scitlivovacie aktivity týkajúce sa rovnosti mužov a žien prevažne na lokálnej úrovni,* * *kampane zvyšujúce povedomie nasmerované na cieľové skupiny a regióny projektov, realizované prostredníctvom rôznych kanálov (napr. televízia a rozhlas, internet, sociálne médiá, návštevy od domu k domu, distribúcia informačných materiálov ako transparenty, letáky, nálepky, brožúry, obhajovacie a presadzovacie aktivity, divadelné hry a pod.),* * *predstavenie dobrej praxe, vrátane žien vo vedení.* |

# Oprávnené výdavky

<Uveďte akékoľvek obmedzenia oprávnenosti výdavkov, ako aj osobitné pravidlá oprávnenosti definované v bode 2.2 Prílohy II k Programovej dohode, ak tieto pravidlá už neboli uvedené v predchádzajúcich kapitolách výzvy.

|  |
| --- |
| *Príklad:*  *Okrem tzv. „vylúčených výdavkov“ uvedených v článku 8.7 Nariadenia pre implementáciu Nórskeho finančného mechanizmu 2014-2021 (ďalej len „Nariadenie“), všetky typy výdavkov môžu byť oprávnenými výdavkami za predpokladu, že spĺňajú podmienky tejto výzvy a článkov 8.2, 8.3 a 8.5 Nariadenia.*  *Ak Projektová zmluva neuvádza neskorší dátum, výdavky sú oprávnené od dátumu rozhodnutia správcu programu o pridelení grantu. Správca programu v tomto rozhodnutí uvedie aj posledný dátum oprávnenosti výdavkov, ktorý nesmie byť neskôr ako jeden rok od plánovaného ukončenia projektu alebo neskôr ako dátum uvedený v ods. 3 článku 8.13 Nariadenia (v súčasnosti 30. apríl 2024), podľa toho ktorý nastane skôr.*  *Investičné náklady nesmú presiahnuť 70 % celkových oprávnených nákladov projektu.* |

# ODPORÚČANÉ MÍĽNIKY A ČASOVÝ HARMONOGRAM

Táto časť je výlučne voliteľná. Poskytuje žiadateľovi prehľad o kľúčových míľnikoch, ktoré ovplyvňujú implementáciu a míľniky projektu.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Príklad:*  *Správca programu dôrazne odporúča, aby projekty dodržali nasledovný časový harmonogram:*   |  |  | | --- | --- | | ***Podujatie/Míľnik*** | ***Očakávaný termín*** | | *Uzávierka výzvy* | *október 2019* | | *Podpis Projektovej zmluvy* | *jún 2020* | | *Zverejnenie verejného obstarávania na rekonštrukčné práce* | *september 2020* | | *Ukončenie verejného obstarávania na rekonštrukčné práce* | *január 2021* | | *Začiatok rekonštrukčných prác* | *marec 2021* | | *Ukončenie rekonštrukčných prác* | *október 2022* | | *Začiatok aktivít generujúcich príjmy* | *najneskôr po ukončení rekonštrukčných prác* | | *Ukončenie projektu* | *december 2023* |   *Ako vyplýva z tabuľky časového harmonogramu, výberový proces bude trvať približne 9 mesiacov. Je dôležité limitovať dĺžku času potrebného na rekonštrukčné/obnovovacie práce, najmä v prípadoch, keď kultúrne aktivity nebude možné začať pred ukončením rekonštrukčných prác.* |

# Partnerstvo

Partner je právnická osoba aktívne zapojená do projektu a efektívne prispievajúca k implementácii projektu. Partner projektu sa podieľa spolu so žiadateľom na spoločných ekonomických alebo sociálnych cieľoch, ktoré sa budú uskutočňovať prostredníctvom implementácie projektu.

Vo fungujúcom partnerstve má partner svoj vlastný rozpočet a aktivity, za realizáciu ktorých je zodpovedný. Je veľmi dôležité si však uvedomiť, že žiadateľ je vo vzťahu k Správcovi programu zodpovedný za všetky záväzky a nezrovnalosti partnera.

<Správca programu by mal uviesť zoznam dokumentov, ktoré majú byť predložené súčasne so žiadosťou o projekt za účelom preukázania existencie partnerstva, ako aj dokumentov požadovaných pred uzavretím projektovej zmluvy. >

|  |
| --- |
| *Príklad:*  *Ak má byť projekt realizovaný v partnerstve, súčasne so žiadosťou o projekt by malo byť predložené vyhlásenie o partnerstve, predbežná zmluva alebo iný obdobný dokument preukazujúci záujem partnera podieľať sa na realizácii projektu. Tento dokument by mal byť podpísaný a predložený v naskenovanej verzii.*  *Po schválení žiadosti o projekt musí byť predložený návrh Partnerskej dohody. Návrh partnerskej dohody je predmetom posúdenia Správcom programu pred jej uzatvorením.* ***Nie je nevyhnutné ani sa neodporúča uzatvoriť partnerskú dohodu pred schválením projektu!*** *Podpísané vyhlásenie o partnerstve, predbežná zmluva alebo obdobný dokument budú považované za dostatočný prejav záujmu žiadateľa a partnera spoločne implementovať daný projekt.* |

**Počet partnerov, ktorí môžu získať podporu v rámci projektu, je limitovaný na** <vložte maximálny počet partnerov. Neodporúča sa povoliť viac ako 3-4 partnerov, v opačnom prípade môže byť veľmi náročné projekt zrealizovať.>. Ostatné subjekty zapojené do projektu môžu byť uvedené v žiadosti o projekt ako spolupracujúce subjekty.

<Uveďte príklad vhodného partnerstva>

|  |
| --- |
| *Príklad:*  *Príklad vhodného partnerstva je situácia, v ktorej je žiadateľ zodpovedný za prevádzku kultúrnej pamiatky, vrátane rekonštrukčných prác, zatiaľ čo Partner realizuje kultúrne aktivity generujúce príjem. Nevhodným príkladom partnerstva je situácia, v ktorej partner prevádzkuje kaviareň alebo reštauráciu v priestoroch žiadateľa alebo poskytuje služby pre žiadateľa. Toto v skutočnosti nie je partnerstvom v zmysle tejto výzvy, toto by bol obchodný vzťah.* |

**Partnerstvo so subjektmi z prispievateľských štátov/Nórska**

<Opíšte, ako bude podporované partnerstvo so subjektmi z prispievateľských štátov/Nórska. Ak je výzva financovaná len z Grantov Nórska, nahraďte subjekty z prispievateľských štátov subjektmi z Nórska. >

|  |
| --- |
| *Príklad:*  Jeden z dvoch hlavných cieľov Grantov EHP/Nórska je podpora spolupráce so subjektmi z prispievateľských štátov/Nórska. Na tento účel Správca programu otvoril možnosť požiadať o grant na vyhľadávanie a vytváranie partnerstiev medzi subjektmi zo Slovenska a prispievateľských štátov/Nórska. Tieto aktivity môžu byť podporené z  Bilaterálneho fondu programu, v rámci ktorého môžu byť poskytnuté malé príspevky až do výšky **5 000 EUR**, pokrývajúce prevažne súvisiace cestovné náklady.  Berte prosím na vedomie, že:  1. O príspevok je nevyhnutné požiadať predtým ako výdavky vzniknú,  2. Príspevky budú vyplácané formou refundácie.  Pri hľadaní vhodného partnera z Nórska, Islandu alebo Lichtenštajnska môžu žiadatelia využiť niektorý z nasledovných nástrojov:   1. Zaslanie požiadavky s krátkym popisom projektu na adresu eeagrants@vlada.gov.sk. Takáto požiadavka bude zdieľaná s Donorskými partnermi programu. 2. Priamy kontakt so subjektom/inštitúciou uvedeným v Zozname potenciálnych partnerov zverejnenom na stránke [eeagrants@vlada.gov.sk](mailto:eeagrants@vlada.gov.sk). 3. Pri hľadaní partnera sa odporúča kontaktovať <vložte názov DPP> na adrese <vložte kontaktný email>.   Ďalšie informácie sú uvedené vo Výzve na bilaterálne aktivity zverejnenej na [www.eeagrants.sk](http://www.eeagrants.sk). |

# Osobitné ustanovenia súvisiace s budovami

<Tieto ustanovenia sú relevantné v prípade, ak projekty obsahujú, resp. môžu obsahovať nákup alebo rekonštrukciu pozemkov a budov. >

|  |
| --- |
| *Príklad:*  *Podpisom Projektovej zmluvy bude prijímateľ povinný:*  *• ponechať budovy obstarané, postavené, renovované alebo zrekonštruované v rámci projektu vo svojom vlastníctve po dobu najmenej 5 rokov od ukončenia projektu a pokračovať v používaní týchto budov v prospech celkových cieľov projektu počas rovnakého obdobia;*  *• uchovávať budovy obstarané, postavené, renovované alebo zrekonštruované v rámci projektu riadne poistené proti škodám ako sú požiar, krádež a iným bežne poistiteľným rizikám v priebehu realizácie projektu ako aj po dobu najmenej 5 rokov od ukončenia projektu; a*  *• vyčleniť primerané zdroje pre údržbu všetkých budov obstaraných, postavených, obnovených a zrekonštruovaných v rámci projektu po dobu najmenej 5 rokov od ukončenia projektu. Konkrétny spôsob realizácie tohto záväzku bude špecifikovaný v Projektovej zmluve.*  *Budovy vybudované, rekonštruované alebo obnovené z projektového grantu nemôžu byť predané, prenajaté alebo založené po dobu najmenej 5 rokov od ukončenia projektu (t. j. schválenia Záverečnej správy o projekte) alebo dlhšie ak je tak uvedené v Projektovej zmluve. Ďalšie detaily sú uvedené v článku 8.6 Nariadenia.* |

# Výberový proces

<Opíšte výberový proces v súlade s bodom 4.2 prílohy II k programovej dohode. Odporúča sa zachovať doslovné znenie.>

# Financovanie a reportovanie

<Opíšte finančné toky a overovanie žiadostí o platbu v súlade s bodmi 6.1 a 6.2 prílohy II k programovej dohode.>

# Štátna pomoc

<Opíšte pravidlá štátnej pomoci vzťahujúce sa na projekty predkladané v rámci tejto výzvy. Odporúča sa uviesť odkaz na schému štátnej pomoci alebo schému minimálnej (de-minimis) pomoci, ak je to relevantné. Ak sa v rámci výzvy nepredpokladá s poskytnutím štátnej pomoci, odporúča sa uviesť zdôvodnenie.>

|  |
| --- |
| *Príklad (ak je pravdepodobné, že štátna pomoc sa vyskytne v rámci všetkých alebo niektorých projektov)*  Správca programu v súlade s článkom 8.16 Nariadenia zabezpečí, že všetka štátna podpora v rámci Finančného mechanizmu EHP/Nórskeho finančného mechanizmu 2014 – 2021 je v súlade s procesnými a vecnými pravidlami štátnej pomoci platnými v čase poskytnutia štátnej podpory. V prípade, že Správca programu vyhodnotí, že poskytnutie projektového grantu zakladá štátnu pomoc, Správca programu posúdi, či poskytnutie grantu je v súlade so  Schémou štátnej pomoci na podporu kultúrneho turizmu a umenia (ďalej aj ako „Schéma“), zverejnenej na [www.eeagrants.sk](http://www.eeagrants.sk).  Schéma zahŕňa tak investičnú, ako aj prevádzkovú pomoc podľa článku 53 Nariadenia Komisie o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (ďalej aj ako „GBER“[[7]](#footnote-7)). Nakoľko štátna pomoc predstavuje komplexný súbor pravidiel a procesov, je žiaduce, aby sa žiadatelia vopred oboznámili s GBER aj Schémou. GBER obsahuje niekoľko ustanovení, ktoré môžu mať dopad na implementáciu projektu, a to vrátane, nie však výlučne, týkajúce sa:   1. Nákladov na výstavbu, rekonštrukciu, získavanie, zachovanie a zlepšenie infraštruktúry, ktoré sú považované za oprávnené náklady, ak aspoň 80 % z časovej alebo priestorovej kapacity je počas roka využitej na kultúrne účely. Ako príklad uvedieme múzeum, ktoré má obchod so suvenírmi a kaviareň - priestorová kapacita bude relevantný indikátor, nakoľko v rámci jednej infraštruktúry sú rôzne priestory venované tak kultúrnym, ako i iným aktivitám. K použitiu časovej kapacity by došlo, ak by rovnaká infraštruktúra bola použitá v rôznych časoch pre kultúrne a iné účely (napr. koncertná sieň je prenajatá za účelom organizovania konferencie)[[8]](#footnote-8). 2. V prípade, že poskytnutie projektového grantu zakladá štátnu pomoc, žiadateľ alebo ktorýkoľvek z jeho partnerov, ktorí sú prijímateľmi štátnej pomoci v rámci Schémy, nemôžu byť považovaní za podnik v ťažkostiach v zmysle článku 2, ods. 18 GBER.   V prípade, že projekt spadá pod túto výzvu, avšak zahŕňa náklady, ktoré nie sú oprávnenými nákladmi v rámci Schémy, grant alebo jeho príslušná časť môže byť poskytnutá ako pomoc de minimis, v prípade, že sú splnené podmienky na jej poskytnutie. |

|  |
| --- |
| *Príklad (ak je výskyt štátnej pomoci nepravdepodobný)*  *Aktivity oprávnené v rámci tejto výzvy (zvyšovanie povedomia, boj proti negatívnym stereotypom o ženách a mužoch a pod.) smerujú k osvete a zvyšovaniu povedomia verejnosti v oblasti rovnosti medzi ženami a mužmi. Tieto aktivity nepredstavujú hospodársku činnosť, a preto sa v rámci výzvy neaplikujú pravidlá štátnej pomoci.*  *Ak je žiadateľom podnik/organizácia vykonávajúca hospodársku činnosť, podnik/organizácia zabezpečí úplnú finančnú oddelenosť medzi jej komerčnými a nekomerčnými aktivitami a túto oddelenosť preukáže oddeleným účtovníctvom. Podnik/organizácia zároveň zabezpečí, že akékoľvek príjmy súvisiace s výsledkami projektu budú opätovne použité na financovanie jej nekomerčných aktivít.*  *Pred schválením žiadosti o projekt správca programu vykoná test štátnej pomoci.* |

# Predloženie a hodnotenie žiadosti o projekt

Žiadosť o projekt sa vypracúva v <vložte jazyk žiadosti o projekt> a musí byť predložená <uveďte spôsoby doručenia, napr. poštou alebo elektronicky> <uveďte adresu, napr. prostredníctvom webovej aplikácie dostupnej na odkaz> do ukončenia výzvy uvedeného v kapitole 1 tejto výzvy (Základné údaje a podmienky). Formulár žiadosti o projekt je k stiahnutiu tu odkaz a Príručka pre žiadateľa tu odkaz. Spolu so žiadosťou o projekt sa predkladajú nasledovné povinné prílohy:

<Uveďte zoznam príloh, ktoré musia byť predložené súčasne so žiadosťou o projekt>

<Ak sú niektoré prílohy povinné v závislosti od naplnenia určitých podmienok, uveďte ich tu>

|  |
| --- |
| *Príklad:*  *Ak je projekt realizovaný v partnerstve, súčasne so žiadosťou o projekt by malo byť predložené podpísané a naskenované vyhlásenie o partnerstve, predbežná zmluva alebo iný obdobný dokument.* |

<Uveďte podrobnosti o tom, ako bude posudzovaný dátum a čas prijatia žiadosti o projekt, či žiadosť musí byť podpísaná a ďalšie podrobnosti>

|  |
| --- |
| *Príklad*  *Dátum a čas predloženia žiadosti o projekt je totožný s dátumom a časom jej prijatia serverom Úradu vlády SR.*  *Žiadosť o projekt nemusí byť podpísaná. Podpis žiadosti sa bude vyžadovať pred uzavretím projektovej zmluvy.*  *Žiadosť o projekt a rozpočet by mali byť predložené vo formáte XLS alebo XLSX. Ďalšie prílohy by mali byť predložené vo formáte PDF, aby sa predišlo náhodnej strate údajov.* |

# ďalšie informácie

**Upozorňujeme, že od všetkých žiadateľov sa vyžaduje, aby poskytli informácie o každom konzultantovi zapojenom do prípravy žiadosti o projekt.**

**Na projektový grant nie je právny nárok.**

Žiadateľovi o projekt sa pred a počas prípravy žiadosti o projektu dôrazne odporúča oboznámiť sa s nasledovnými dokumentmi v platnom znení:

* Príručka pre žiadateľa (vložte priamy odkaz)
* Príručka pre prijímateľov projektov a projektových partnerov (vložte priamy odkaz)
* Schéma štátnej pomoci na podporu kultúrneho turizmu a umenia (vložte priamy odkaz)
* Schéma pomoci *de minimis* na podporu finančnej účasti hospodárskych subjektov na projektoch FM EHP a NFM 2014-2021 (vložte priamy odkaz)
* Vzor projektovej zmluvy (vložte priamy odkaz)

Ďalšími doporučenými dokumentmi sú:

* Programová dohoda o financovaní programu „Podnikanie v kultúre, kultúrne dedičstvo a kultúrna spolupráca“
* Nariadenie na implementáciu Finančného mechanizmu EHP/Nórskeho finančného mechanizmu 2014 – 2021;
* Príručky, pokyny a iné dokumenty vydané Úradom pre finančný mechanizmus, Národným kontaktným bodom, Správcom programu a Ministerstvom financií SR (Certifikačným orgánom).

Tieto dokumenty sú zverejnené na internetových stránkach [www.eeagrants.sk](http://www.eeagrants.sk) / [www.norwaygrants.sk](http://www.norwaygrants.sk) a/alebo [www.eeagrants.org](http://www.eeagrants.org). Správca programu môže tiež v prípade potreby zaviesť sekciu často kladených otázok a odpovedí.

Správca programu môže byť kontaktovaný pre prípadné otázky:

* prostredníctvom e-mailu na adresu: [eeagrants@vlada.gov.sk](mailto:bilateralnyfond@vlada.gov.sk) (otázky je nutné priradiť ku konkrétnej výzve – kód výzvy CLT01, otázky zaslané e-mailom budú zodpovedané v priebehu 10 dní),
* telefonicky na čísle: +421-2-209 25 516.

# Prílohy výzvy

1. Formulár žiadosti o projekt
2. Predloha rozpočtu
3. Výberové kritériá
4. Štatút a rokovací poriadok výberovej komisie
5. Všetky ďalšie prílohy výzvy

1. Na účely tejto výzvy je „mimovládna organizácia (ďalej len MVO)“ definovaná ako nezisková dobrovoľná organizácia zriadená ako právnická osoba, majúca nekomerčný účel, nezávislá od miestnej, regionálnej a centrálnej vlády, verejných orgánov, politických strán a komerčných organizácií. Náboženské inštitúcie a politické strany nie sú považované za MVO. [↑](#footnote-ref-1)
2. Na účely tejto výzvy sú “sociálni partneri” definovaní ako zástupcovia organizácií zamestnávateľov a odborových organizácií. [↑](#footnote-ref-2)
3. V prípade MVO a sociálnych partnerov príspevok v naturáliách vo forme dobrovoľníckej práce môže predstavovať až 50 % spolufinancovania. [↑](#footnote-ref-3)
4. Nórsko, Island, Lichtenštajnsko [↑](#footnote-ref-4)
5. Pre úplný zoznam prijímateľských štátov pozrite dokument Dohoda o Finančnom mechanizme EHP 2014 – 2021 - <https://eur-lex.europa.eu/resource.html?uri=cellar:02eed2b7-da51-11e5-8fea-01aa75ed71a1.0011.02/DOC_2&format=PDF> / Dohoda o Nórskom finančnom mechanizme 2014 – 2021 - https://eur-lex.europa.eu/legal-content/EN/TXT/PDF/?uri=CELEX:22016A0528(02)&from=EN [↑](#footnote-ref-5)
6. Pre potreby programu je infraštruktúra (investičné opatrenia) definovaná ako akákoľvek aktivita, ktorá vyžaduje stavebné povolenie/ohlásenia stavby alebo kúpa nehnuteľnosti (budovy, stavby alebo pozemku). [↑](#footnote-ref-6)
7. Nariadenie Komisie (EU) 651/2014 zo 17. júna 2014 deklarujúce určité kategórie pomoci zlučiteľnej s voľným trhom pri aplikovaní článku 107 a 108 Zmluvy of fungovaní EÚ [↑](#footnote-ref-7)
8. Viď: <http://ec.europa.eu/competition/state_aid/legislation/practical_guide_gber_en.pdf> [↑](#footnote-ref-8)